Lejl Jmqaddes Lanqas ħares lejn ix-xemx li għebet qajla qajla fost sħab imżewwaq b'kull lewn; lanqas lemaħ il-kwiekeb tal-fidda li feġġu fis-sema ikħal bħan-nir; lanqas ħass iż-żegħila tal- fewġa mfewħa bil-plejju. Bħal qasba tixxejjer issokta jimxi —bia hedu, ħarstu mitlufa fix-xejn. 'L hawn. u 'l hinn, mill-għarb u mix-xlokk bdew inemnmu dwal ċkejkna, kull tant imbiegħda, kuli tant imqarrba. Kontra r-rieda tiegħu, bħala mbuttat minn saħħa qawwija sab ruħu fost kotra kbira ta' nies — geġwiġija ta' xjuħ, ta' żgħażagħ u tfal — uċuħ bla magħrufa, mbissma u daħkana. Iżda hu ma ra 'l ħadd u, bħal waħx, xejn ma sama' għax kien waħdu mitluf. U l-kotra tan-nies iżjed ingħaqdet, immewġa bħal ħalel tal-baħar. ix-xemx kienet niżlet għal kollox wara l-għoljiet u d-dwal leħħu aktar qawwija. Ma' l-għoljiet, mal-bjut telgħu ilsna tan-nar — nar ta' fidi, ta' tama, ta' ħajja — ilsna li faħħru l-Mulej. Iżda f'moħħ dak il-bniedem imnikket ma kienx hemm ħlief taħwid u ġo qalbu biss dwejjaq u dlam. Imġiegħel jimxi 'l quddiem mir-rassa tan-nies, baqa' sejjer waħdu, mitluf. Qawwa ta' l-għaġeb għelbitu u ressqitu lejn taraġ u daħal ġo dar il-Mulej. Ward minn kull lewn u sħab abjad magħqud ta' l-inċens fewħu l-knisja maħnuqa bil-ħlej- jaq. Ix-xama' mixgħula diehbu l-ħitan qodma tal-maqdes bi ġmiel ġdid u t-tlissin tal-fidili tela' safi lejn is-Sultana bla Tebgħa, il-Faraġ ta' l-imnikktin u ta' l-minsijin. U hemm, f'riġ- lejn dik l-Omm. tal-bnedmin, mgħarrar fi dwejjaq bla tarf, wieħed qalb bosta li fittxu wkoll huma l-għajnuna, xtaq jitlob. Iżda t-talba li bexxqet jil fommu ma kenetx ħlief sejħa bla rabta, żebliħa, għajta bla tama ''li kont insib qalb; qalb li tifhimni, miftuħa kollha għalijal Nixtieq insib qalb li tħobb lili biss b'imħabba, aqwa miż-żmien, li tirbaħ u tegħleb saħansitra l-mewt kiefra'. Xtaq kieku jifga l-kliem li venven bħal-dawgħa f'dik id- dar imqaddsa u ħareġ 'il barra bħal vleġġa mkexkex u mwerwer għax kien jaf li għalih ma kienx hemm la serħan u la sabar. Il-qniepen daqqu l-Ave Marija fuq rasu w ilħna oħra wie- ġbu ma' dwaru. Dik il-ħlewwa nxterdet il nkisret f'elf leħen ieħor, imgħaġġla, qawwija; imbagħad reġgħet ingħaqdet mim- lija ma' leħen ieħor u ieħor. Fl-aħħar saret għanja ta' ferħ, ta' mħabba u ta' ġabra; kienet sejħa għall-lejla mqaddsa ta' Mejju. l - Imbagħad l-imsejken b'għajnejh jaħarqu bid-dmugħ mhux imxerred stagħġeb bid-dawl li xegħlu t-triqat, Eluf u eluf ta' ilsna tan-nar ingħaqdu bħal xmara mkebbsa; nirien qawwija ta' fidi li xegħlet l-Insara. Iżda fost dik il-kotra kien. waħdu. Ħaffef il-pass, mogħmi bid-dawl misterjuż u qarreb lejn daru, moħbija fi trejqa mwarrba. Wkoll, hemm, bejn dawk l-erba' ħitan kien jaf li għalih ma kienx hemm mistrieħ. Id-dmugħ ma farx minn għajnejh u toqla fuq sidru fgat it-talba li ma setgħetx isserraħ 'il qalbu. X'ħin wasal id-dar, f'dik il-iejla sajfija, instemgħet għanja ta' mħabba, għanja ta' ħlewwa li l-fomm qatt ma lissen jew kien jaf isawwar. Kienet għanja ta' rebħa fuq taqbid aħrax; għanja ta' maħfra; għanja ta' dmir imwettaq, ta' tama ġdida misjuba, ta' fidi qawwija li żgur qatt ma ntgħelbet.. U għajta minn qaib dak l-imsejken mifni bid-dwejjaq u waħdu, b'għaġeb kbir ingħaqdet dak il-waqt mas-sejħa ta' dawk il-qlub l-oħra u talab… Talab għat-tama li tilef, talab għat-taqbid li għabbielu 'l qalbu, talab għas-snin l-imgħoddija ii fi triqthom ma ħallewx ħlief imrar u moħqrija. Imbagħad fl-aħħar, nida' ta' faraġ, ta' mħabba u ta' sliem, dewbet l- ebusija ta' qaibu u mnażża' mill-frugħa u mill-mibegħda, im- ċekken bħal tifel. baxxa rasu u beka… u beka… Il-ħbieb juruni x'nista nagħmel: l-għedewwa jgħal- Imuni x'imissni nagħmel. ' It-talent waħdu ma jagħmilx kittieb. Jeħtieġ li jkun hemm karattru toara l-kitba.